Les carreres STEM requereixen el mateix tipus de pensament creatiu que les arts, diu una nova investigació. – perpetuum\nLes carreres STEM requereixen el mateix tipus de pensament creatiu que les arts, diu una nova investigació.\nSTEM és l’ acrònim en anglès de ciència (science), tecnologia (Technology), enginyeria (engineering) i Matemàtiques (mathematics).\nUn nou estudi de la Universitat d’Austràlia del Sud conclou que les eines de creatives utilitzades en les arts i en la ciència, la tecnologia, l’enginyeria i les matemàtiques (STEM) són en realitat molt similars.\nL’autor i professor David Cropley diu que “La creativitat és de naturalesa general; és essencialment una competència polifacètica que implica actituds, disposició, habilitats i coneixements similars”.\nEs va fer un estudi a 2.277 estudiants alemanys d’entre 17 a 37 anys. D’aquests, 2.147 estaven inscrits a classes STEM i 130 en classes d’arts. La primera part comprovava la confiança dels estudiants en les seves pròpies habilitats creatives, per exemple, si estaven d’acord o en desacord amb afirmacions com ara: “Sóc bo a l’hora de tenir noves idees” o “Tinc bona imaginació”. La segona part va posar a prova el seu pensament divergent i se’ls va demanar que generessin tantes idees com fos possible per a un determinat problema: “com millorar l’ús dels trens públics”. A la part final, se’ls va demanar que puntuessin en originalitat, viabilitat, eficàcia i creativitat general solucions donades a determinats problemes.\nEn general, els investigadors van identificar diferències mínimes entre els estudiants d’art i els estudiants STEM.\nAixò té grans implicacions per a l’educació, diu Cropley, ja que els professors “ara poden adoptar i integrar nivells elevats de creativitat al currículum educatiu per al benefici de tots els estudiants, ja siguin STEM o basats en arts”.\nI és un descobriment significatiu per a la humanitat en general, ja que la importància de la creativitat continua creixent en el nostre món cada vegada més automatitzat.\nPots llegir més informació sobre aquest estudi aquí.


Resolució recurs reposició multes trànsit/ora en vía executiva\nFer constar per escrit disconformitat contra l’acte de gestió, o actuació de la recaptació en via executiva.\nPersones físiques i jurídiques o el seu representant legal.\nLa capacitat necessària per realitzar el tràmit, reconeguda legalment.\nEl termini será d’un mes des del dia seguënt al de la notificació expressa de l’acte.\nSi la sol·licitud es realitza presencialment, Instància general, degudament emplenada, interposant recurs de reposició, que pot descarregar en l'apartat “Impresos” d'aquesta mateixa pàgina, fent constar:\nNom, cognoms, i DNI del recurrent, o bé representant legal, domicili a l’efecte de notificacions.\nL´acte que es recorre i la raó de la seva impugnació, referència de la sanció o liquidació que motiva el recurs, i si escau, la matrícula del vehicle.\nLloc, data i signatura del recurrent.\nSi la sol·licitud es presenta en aquesta Seu Electrònica s'emplenarà i signarà el formulari després de prémer el botó “Iniciar tràmit”, fent constar el mateix que s'ha relacionat en l'apartat anterior i s'adjuntarà la documentació que s'indica.\nCòpia de l'acte que recorre\nInstància sol.licitant interposició de Recurso de Reposició.\nSol·licitar cita prèvia: En cas de sol·licitar vista de l'expedient, per escrit o al tl 96 3813465-66\nSi el deute es troba en executiva, pot sol.licitar la suspensió del procediment de constrenyiment, adjuntant garantia suficient per garantir el deute, conforme artícles 165 y 224 de la vigent LLei General Tributària i article 25 de desenvolupament de aquesta LLei, aprovat per RD 520/2005.\nARTÍCLE 14.2 del RDL 2/2004, de 5 de març, pel que s’aprova el text refós de la Llei Reguladora de les Hisendes Locals (TRLHL)\nReial decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals. (article 14 LHL)\nLlei 58/2003, de 17 de desembre, General Tributària. (articles 167 i 170 LGT, motius tasats per recórrer l’acte.\nReial decret 520/2005, de 13 de maig, pel qual s'aprova el Reglament general de desenvolupament de la Llei 58/2003, de 17 de desembre, General Tributària, en matèria de revisió en via administrativa. (artícles 25 i ss)\nReial decret 939/2005, de 29 de juliol, pel qual s'aprova el Reglament General de Recaptació


Korean Air connectarà Seül i Barcelona amb un vol directe per primera vegada a partir del 2017 - Sala de premsa. Generalitat de Catalunya\nKorean Air connectarà Seül i Barcelona...\n23-11-2016 19.26\tINDÚSTRIA\nEl conseller Baiget ha explicat que hi ha "molta població catalana" amb "interessos econòmics o culturals a Corea del Sud" i que el vol permetrà "atraure" població d'aquest país\n· Es tracta d’un projecte captat i gestionat durant dos anys per l’Oficina Exterior de Comerç i d’Inversions de la Generalitat a Seül (ACCIÓ), l’Agència Catalana de Turisme, Aeroports de Catalunya i el Comitè de Desenvolupament de Rutes Aèries de Barcelona (CDRA).\n· El primer vol operat per l’aerolínia més important de Corea del Sud serà el 28 d’abril del 2017 amb la previsió de fer tres trajectes per setmana.\nL’aerolínia Korean Air, la més important de Corea del Sud, ha anunciat aquest dimecres que connectarà amb un vol directe, per primera vegada, Seül i Barcelona. La companyia asiàtica ha informat que els vols començaran a partir del 28 d’abril del 2017 amb la previsió d’operar tres trajectes a la setmana. En concret, la companyia coreana operarà dilluns, dimecres i dijous, amb una flota model B777-200 amb capacitat per a 248 passatgers.\nEs tracta d’un projecte captat i gestionat durant els darrers dos anys per l’Oficina Exterior de Comerç i d’Inversions de la Generalitat a Seül (ACCIÓ), l’Agència Catalana de Turisme, Aeroports de Catalunya i el Comitè de Desenvolupament de Rutes Aèries de Barcelona (CDRA).\nEl conseller d’Empresa i Coneixement, Jordi Baiget, que precisament encapçala fins divendres una missió institucional i empresarial a Panamà i Cuba, ha assegurat des de la capital panamenya que “és un gran plaer poder anunciar que a partir de l’abril del 2017 hi haurà un vol directe entre Seül i Barcelona: s’ha estat treballant durant dos anys per aconseguir-ho”.\nBaiget ha explicat que “hi ha molta població catalana que té interessos econòmics, culturals o de país a Corea del Sud” i que el vol ha de permetre “atreure població d’aquest país i de la regió, molt especialment del Japó, que puguin venir a Catalunya”, ja sigui per “activitat productiva o turisme”. “Volem que sigui una ruta en els dos àmbits, que estigui equilibrada”, ha destacat.\nFundada el 1969, Korean Air compta amb una flota de 158 avions. Actualment opera vols a 129 destinacions de 46 països, i el 2015 va registrar gairebé 25 milions de passatgers. La companyia, de 21.000 treballadors, té el seu hub ubicat a l’Aeroport Internacional d’Incheon, a Seül.


Desembre | 2012 | Blocveu\nL’Hotel d’Associacions tanca per vacances i us desitja bones festes!\n20 Desembre 2012 UBblocveu\nL’Hotel d’Associacions tancarà des del 21 de desembre fins el 7 de gener\nDegut als horaris especials d’aquestes festes l’Hotel d’Associacions romandrà tancat a partir de demà divendres 21 de desembre i tornarem el dilluns 7 de gener. És per això que us volem desitjar molt bones festes i una bona entrada a l’any 2013!\nA partir del 7 de gener ens podreu trobar, com sempre, de dilluns a dijous de 10.00 a 20.00. Tornarem amb energies renovades. Us esperem!\nEncara sou a temps de respondre l’enquesta sobre assignatures i professorat\n19 Desembre 2012 UBblocveu\nFins el 31 de gener pots valorar les assignatures i professorat de graus i màsters a través de l’enquesta en línia\nLa teva opinió sobre les assignatures i el professorat és clau per poder millorar any rere any. Per això us recordem que fins el 31 de gener podeu respondre les enquestes sobre assignatures i professoarat de grau i màster. El coneixement de primera mà que tenim els estudiants és importantíssim per adaptar la universitat a les nostres necessitats. Per això us animem a dedicar cinc minuts a respondre aquesta enquesta.\nAulaScenica puja als escenaris de nou\n17 Desembre 2012 Associacions, Participacióblocveu\nAulaScenica representarà La més forta, d’August Strindberg per commemorar el centenari del genial autor suec.\nAquest dimecres 19 de desembre es presentaran l’obra La més forta, d’August Strindberg, dirigida i adaptada per Gaston Gilabert. A la sala de professors de la facultat de filologia, 5ª planta, edifici carner (entrada per Aribau). Entrada gratuïta.\nDe nou els nois i noies d’AulaScenica no deixen passar aquestes dates tan senyalades per fer allò que tan els agrada i apassiona. El teatre és un art i ells ho fan palès.\nAugus Strindberg, escriptor i dramaturg suec és un dels pares de la literatura sueca i reconegut mundialment per la seva obra dramaturga. També forma part del corrent socialista i nihilista de la segona meitat del XIX. Partint d’aquest eix vertebrador serà més fàcil entendre el títol de l’obra La més forta.\nNo deixis passar la oportunitat de passar una bona i càlida estona.\nArriba el Nadal a la Universitat de Barcelona.\nSi teniu ganes de seguir a AulaScenica cliqueu aquí o per facebook, aquí!\nLa campanya de recollida de joguines se celebrarà entre el 17 i el 19 de desembre\n13 Desembre 2012 UBblocveu\nLa sisena edició de la recollida de joguines tindrà lloc del 17 al 19 de desembre a totes les administracions de la universitat\nSota el lema “Apropa’ns a la il·lusió. Un gest, una joguina!” la UB celebra la sisena edició de la campanya de recollida de joguines. Enguany es durà a terme del 17 al 19 de desembre , als punts que s’habilitaran a totes les administracions de centre de la Universitat. Les joguines han de ser noves, no han de ser sexistes ni bèl·liques i s’han de portar sense embolicar.\nLes edicions anteriors es van tancar amb una bona participació dels membres de la comunitat universitària i amb un gran nombre de joguines recollides, que es van repartir, mitjançant Creu Roja Joventut, entre les famílies més necessitades.\nJa pots consultar els resultats provisionals de les eleccions parcials d’estudiants\n12 Desembre 2012 UBblocveu\nJa estan disponibles els resultats de les eleccions per escollir els representants dels estudiants als òrgans de govern\nAhir alguns centres de la Universitat de Barcelona van celebrar eleccions parcials per escollir els representants dels estudiants als seus òrgans de govern. Es votaven representants a la junta de centre, el consell d’estudis i el claustre universitari.\nAl següent enllaç podeu consultar els resultats provisionals dels diversos òrgans de govern. Els resultats definitus es faran públics entre el 12 i el 14 de desembre.\nEleccions parcials d’estudiants\n11 Desembre 2012 UBblocveu\nAvui se celebren eleccions parcials d’estudiants als òrgans de govern on aquests tenen representació\nAl llarg de tot el dia diversos centres voten els representants dels estudiants al claustre, al consell d’estudis i a la junta de centre. Si el vostre centre és un dels que renova part dels seus representants teniu temps per votar fins a les 20 hores. Podeu saber en quins centres i per quins òrgans de govern hi ha eleccions consultant el següent enllaç.\nLa vostra participació en els òrgans de govern és imprescindible per millorar la democràcia universitària i augmentar la cooperació educativa. Si vols saber millor com funcionen aquests òrgans de govern trobaràs la informació al següent enllaç.


Més de 10.000 treballadors agraris s’han vacunat en l’última campanya de la fruita a Ponent – La Manyana\nen Canal Camp, Coronavirus\nOriol Bosch (ACN) / Pla obert dels assistents a la roda de premsa de balanç de la campanya de la fruita 2021 a Lleida. Imatge del 4 d'octubre de 2021. (Horitzontal)\nFins a 10.563 treballadors agraris s’han vacunat contra la covid-19 en aquesta última campanya de la fruita a Ponent. Enguany, la prevenció i la mediació han estat “essencials” per controlar els contagis, tal com ha destacat el delegat del Govern a Lleida, Bernat Solé, en la presentació del balanç de la campanya de la fruita 2021.\nDel 3 de maig al 7 de juny es van fer cribratges a 3.061 treballadors d’una vuitantena d’empreses agràries i es van detectar 4 casos positius. En aquesta última campanya agrària s’han registrat 35 brots, amb 427 temporers contagiats de covid-19 en 89 empreses. Des del Govern valoren però la campanya com a “positiva” gràcies a l’experiència de l’any anterior i de la coordinació entre el sector i administracions.


El conte de L'oca d'or - Contes Infantils tradicionals en català\nHome Contes Infantils\tEl conte de L’oca d’or\nEl conte de l’Oca d’or comença així …\nHi havia una vegada, un ancià llenyataire que tenia tres fills. El més petit dels tres es deia “Tontín”, i els seus germans el menyspreaven perquè era molt lent per al treball.\nUn bon dia, mentre el més gran i fort dels fills del llenyataire es trobava talant al bosc, va aparèixer de sobte un ancià vestit amb parracs que suplicava per un glop d’aigua i una mica de menjar.\n“De la meva part no rebràs res, ancià inútil. Aparta’t “- li va cridar el jovenet i va continuar el seu treball talant els arbres. Llavors, l’home canós li va llançar una maledicció i des de dalt va caure una branca pesada que va anar a parar al cap del jove llenyataire.\nEn arribar a casa, adolorit i trist, el més gran dels fills del llenyataire li va explicar el que havia passat al germà mitjà, i aquest va sortir camí cap al bosc per continuar amb la feina. Hores després, va aparèixer en el mateix lloc el feble ancià, i en demanar per una mica de menjar i un glop d’aigua, el noi li va respondre:\n“No li donaré res, vell decrèpit. Aparti d’aqui”. I novament, l’home canós va llançar una maledicció sobre el noi, que va rebre un fort cop al cap per una branca despresa dels arbres.\nAmb tan mala sort, el germà mitjà va tornar a casa i com no quedava ningú per treballar, Tontín va decidir acabar de talar els arbres, i va partir a tota velocitat cap al bosc. En arribar al lloc, l’ancià va aparèixer entre els arbres per demanar una mica d’aigua i menjar, però Tontín no s’ho va pensar dues vegades i va acceptar compartir el seu menjar amb aquell home desnerit. Per recompensar-ho, l’ancià li va regalar ni més ni menys que una oca d’or.\nAlegre pel seu regal, Tontín va partir cap a la cabana per reunir-se amb el seu pare i els seus germans, però com era de nit, va decidir refugiar-se en una petita posada al mig del bosc. En aquell lloc, vivia un hostaler amb les seves tres filles, les quals, en veure arribar en Tontín amb la seva oca d’or van voler aprofitar-se i robar les plomes d’or de l’animal.\nLa més gran de les noies, va esperar llavors a que en Tontín es quedés adormit, i va entrar a la cambra sigilosament buscant l’oca d’or. No obstant això, quan per fi va posar les seves mans sobre l’animal, va quedar enganxada irremeiablement a ell sense poder escapar. Així ho van fer les altres dues germanes, quedant enganxades una darrera l’altra.\nAl matí següent, en Tontín va emprendre el seu camí de tornada a casa, sense adonar-se que les noies s’arrossegaven amb ell, enganxades al l’oca d’or. Durant el trajecte, un granger va voler ajudar-les, però aquest també va quedar enganxat a l’animal sense poder escapar-se. L’esposa del pobre home va decidir llavors fer alguna cosa pel seu marit, però tan aviat ho va tocar es va quedar enganxada a la fila.\nEl gos de l’esposa, en veure la seva mestressa arrossegant-se pel terra, va tractar d’ajudar-la agafant-la pels turmells, però tant el pobre animal, com el gat de la granja i tres pollets van quedar inútilment enganxats, just darrere de la dona, el granger i les tres filles de l’hostaler.\nAmb el pas del temps, aquella estranya caravana va arribar a la ciutat, on el rei tenia una filla que mai havia pogut riure. Tanta era l’amargor del rei que va oferir la mà de la princesa a qualsevol ésser humà que fos capaç de fer-la riure. Per sort d’en Tontín, la trista noia es trobava en aquest moment descansant en la seva alcova, i en veure aquella fila de persones i animals arrossegant-se pel terra, va esclatar en milers de rialles, de manera que el rei no va tenir més remei que casar-la amb el encantat noi.\nAixí va ser que, en poc temps, en Tontín va aconseguir casar-se amb la princesa per començar a viure una vida plena d’alegria i felicitat.\nI vet aquí gos i vet aquí un gat el conte de l’oca d’or ja s’ha acabat\nEl conte de l'Oca d'or\nEl conte de l'Oca d'or - Hi havia una vegada, un ancià llenyataire que tenia tres fills. El més petit dels tres es deia "Tontín", i els seus germans el menyspreaven perquè era molt lent per al treball.


Núvols baixos i plugims amb fang\nLes temperatures baixaran demà, amb entrada de vent de mestral i ruixats al nord-est\nAmbient carregat i cel terrós per la pols en suspensió. Foto: Xavi Navas (Sant Quintí de Mediona)\nEsperem un dissabte ennuvolat, amb precipitacions durant la tarda i amb una visibilitat molt enterbolida per una pertorbació que ens passarà per sobre durant les properes hores i que arrenca del sud de la península Ibèrica. Els vents en altura han portat sorra del nord d’Àfrica i han estat els responsables d’aquest cel carregat. Durant el matí tindrem algunes clarianes transitòries cap al litoral gironí o a la costa de Barcelona, amb presència de núvols baixos densos i compactes, i només plourà cap al vessant sud del Pirineu i Prepirineu, on esperem pluja una mica més persistent i abundant, que anirà fent al llarg del dia. Al matí cauran alguns primers plugims a les comarques interiors de Girona. La cota de neu es mourà alta inicialment, al voltant dels 2200 o 2300 metres en aquestes primeres hores del dia, però anirà baixant cap als 1800 al migdia. Al Pirineu nord-occidental acabarà baixant fins als 1400 m al final de la jornada.\nA la resta del territori esperem un cel més cobert a la segona part del dia, amb plugims o algun xàfec de més intensitat entre la tarda i el vespre, més probable a les comarques de Ponent i la Catalunya Central. Entre la tarda i diumenge a la matinada acabarà plovent a la resta de comarques, tot i que no s’esperen quantitats importants, tret de les comarques pirinenques, on poden acabar sumant de 15 a 20 mm.\nPlugims amb fang a Esterri d'Àneu (Pallars Sobirà). Foto: Ramon Baylina\nMapa de pluja acumulada prevista per dissabte\nEls xàfecs aniran acompanyats de fang i portaran “neu marró” al Pirineu, com acostuma a passar amb aquestes adveccions saharianes, que van acompanyades de pols en suspensió procedent del Sàhara.\nMapa de pols en suspensió prevista per dissabte al matí\nLes temperatures s’han mantingut a ratlla amb aquests vents del sud i no han baixat dels 15ºC al litoral i dels 9ºC a l’interior aquesta matinada passada. No s’han registrat glaçades, a excepció de l’alta muntanya, amb valors també molt alts. Destaquen algunes mínimes, com per exemple Ulldeter (2400 m), 1ºC; Núria, 4ºC; Banyoles, 11ºC; Lleida, 9ºC; Amposta, 14ºC; Barcelona (el Raval), 14ºC, i Tarragona, 15ºC.\nEls termòmetres aquest dissabte encara no baixaran i les màximes es mouran al voltant dels 15ºC o 17ºC al litoral i prelitoral (fins i tot per damunt d’aquests valors a l’interior de les comarques gironines) amb valors més baixos a Lleida deguts al cel més cobert i els plugims (entre 8ºC i 12ºC al Pirineu i a Ponent). El vent del sud i sud-oest anirà a més de cara a la tarda al litoral i prelitoral nord, mentre que el mestral s'imposarà al final del dia cap a les comarques tarragonines.\nTemperatures màximes previstes per dissabte\nDiferència de temperatura màxima entre dissabte i diumenge\nAquestes temperatures ja no es repetiran demà perquè amb el pas del front l’ambient refrescarà sensiblement. Diumenge començarem el dia amb núvols retinguts a la costa, encara amb algun plugim a primera hora. Dominaran el mestral i la tramuntana i s'obriran clarianes, sobretot a Ponent i a les comarques del sud, amb el pas de les hores. Les precipitacions quedaran restringides al nord-est i al vessant nord del Pirineu, amb una cota de neu al voltant dels 1000 m. El dia seguirà insegur i gris al Maresme, sud de la Costa Brava i comarques interiors de Girona, amb ruixats amb precipiptacions que podran caure, localment, en forma de tempesta i anar acompanyades de calamarsa o neu granulada en cotes altes. Al Pirineu oriental la cota de neu es mourà al voltant dels 1200 m. Els termòmetres es mouran al voltant dels 12ºC al litoral i sobre els 8ºC a 10ºC a l’interior, amb un ambient més fred i amb sensació de fredor accentuada pel vent del nord i nord-oest.\nPluja acumulada prevista per diumenge\nLa setmana vinent serà insegura, amb un cel altra vegada tapat dilluns i xàfecs dispersos, més aviat febles, que es repetiran dimarts i dimecres, amb un ambient fresc, tot i que la baixa dels termòmetres no serà excepcional, amb valors normals per aquestes dates.


ELS RECOMANATS DE LA MULASSA: de març 2015\nBRITISHMANIA! : els de Contexto Editores es posen britànics\nAquest mes de març els de Contexto Editores ens fan un seguit de recomanacions de llibres amb un tema en comú: el Regne Unit.\nUn hilarant retrat de la classe alta britànica i una de les novel·les més divertides de la literatura anglesa del segle XX.\nUn deliciós retrat de la vida de províncies i també una ferotge sàtira del thatcherisme i dels canvis produïts en el país durant l'últim segle.\nUna novel·la impressionant en la qual la gran Iris Murdoch combina amb magistral eficàcia la intensitat de la novel·la gòtica i la fascinació del conte de fades.\n(Otro nuevo y extraño misterio para Gervase Fen)\nUn manuscrit de Shakespeare, un descapotable vermell, tres assassinats, un gos embogit... i Gervase Fen! Un clàssic de la novel·la de detectius anglesa.\nRobert Louis Stevenson i il·lustracions de Marta Gómez-Pintado\nEl bé i el mal conviuen en una mateixa persona. El doctor, Henry Jekyll, inventa una poció química capaç de transformar-lo en un monstre temible: Mr. Hyde.\nJane Austen i il·lustracions de Javier Olivares\nUna de les escriptores que millor representa l'esperit britànic és, sens dubte, Jane Austen amb la seva visió del paper de la dona a l'Anglaterra de la Regència.\nNo tan sols es tracta de la transformació en un preciós animal, sinó del que passa arran d'aquest fet. Memorable i bella novel·la.\nMolt més que un triangle amorós a principis del segle XX: una obra mestra firmada per una gran analista de les dones de la seva època.\nAmbientada en el bucòlic paisatge del camp anglès del XIX, aquesta novel·la denuncia el classicisme i les injustícies de l'època.\nAngela Carter i il·lustracions d'Alejandra Acosta\nEn aquest llibre, Angela Carter reprèn el Barbablava de Perrault per oferir-nos una versió sui generis de la llegenda.\nPublicat per La Mulassa a 18:19 Cap comentari:\nRecomanats de Bestiari: Març\nPublicat per La Mulassa a 19:20 Cap comentari:\nAquest darrer mes vam assistir a la presentació del llibre Lo tres de nou que l'editorial Cossetània ha reeditat. El llibre és una obra de teatre de tema casteller, obra de Raimon Casas Pedrerol, estrenada a Valls el 1901 i editada per primer cop l'any següent.\nEn aquesta ocasió, el quadret de costums es torna a editar acompanyat d'un estudi sobre l'autor i el significat de l'obra a càrrec de Xavier Brotons, que també ha curat l'edició del text de l'obra.\nEn segon lloc tenim Vilanova i la Geltrú desapareguda (Ed. Efados) d'Anna Lleó Albà. Aquest llibre ens descobreix una interessant selecció de imatges de Vilanova de finals del segle XIX fins a mitjans del segle XX, un petit tresor que ens permet preservar la memòria oral del nostre passat més recent.\nEn tercera posició trobem el llibre de poesia Verb de continuïtat (Curbet edicions) de Jorge Brotons, que el darrer mes de febrer vam fer la presentació a la llibreria.\nContinuem amb el nou llibre de David Trueba: Blitz (Ed. Anagrama). Beto és un jove arquitecte que arriba a les costes de Múnich enmig d'un naufragi vital i sentimental. Invitat a participar en un concurs que podria solucionar les seves perspectives de futur, ha arribat acompanyat per la seva novia. Però, casi al instant, la seva estada a Alemanya es convertirà en una comèdia humana.\nI acabem amb Cincuenta sombras de Grey de E.L. James (Nuevas Ediciones de Bolsillo). Gràcies a l'estrena de la pel·lícula, el llibre ha tornat a tenir una revifada entre les primeres posicions dels més venuts.\nComencem els més venuts del mes de febrer amb dos llibres molt carnavalers. En primer lloc tenim el conte del Carnestoltes (Ed. La Galera) d'Anna Canyelles i il·lustracions de Roser Calafell.\nEl Rei Carnestoltes ha vingut per regnar. El seu regnat és curt, però farcit de soroll, festa, disfresses i diversió. Els nens es disfressen i juguen, fins que apareix una vella amb set cames: la Vella Quaresma! Aleshores, la festa s'acaba de cop... o no.\nSeguim amb En Dolcet, el caramel que volia anar a la comparsa (El Cep i la Nansa edicions) de Susana Peix. La Comparsa és la festa més bonica de viure per a un caramel. I és clar, aquest és el somni d'en Dolcet, un caramel estripat i diferent dels altres, que viu dalt d'una prestatgeria en una botiga de llaminadures. Ho aconseguirà?\nEn tercera posició After 3: almas perdidas (Ed. Planeta) d'Anna Todd. Aquesta és la tercera entrega de la sèrie After, la història d'un amor infinit. L'amor entre la Tessa i el Hardin sempre ha estat complicat, però ara ho és més que mai. La vida de la Tessa comença a desmuntar-se: sap que el Hardin l'estima i farà el que sigui per protegir-la, però existeix una diferència entre estimar a algú i poder viure amb aquesta persona. La Tessa mai ha sentit res igual per ningú, però comença a qüestionar-se si tot val la pena.\nEn quart lloc tenim un dels llibres d'oferta de l'editorial La Galera: Gina Tarongina: salvem el riu! de Helen Bailey. La Gina Tarongina i els seus amics es preparen per a la cursa aquàtica al riu que passa pel bosc de Vilafresca. Però, de sobte, s'adonen que el riu s'ha assecat! Què se'n deu haver fet, de l'aigua? Segurament, les germanes Espinosa hi tenen alguna cosa a veure...\nI acabem amb Masterchef junior (Ed. Temas de Hoy). Les receptes més fàcils i divertides del programa de televisió, amb les que gaudiràs de la cuina i triomfaràs amb la família i amics!\nPublicat per La Mulassa a 13:02 Cap comentari:\nBRITISHMANIA! : els de Contexto Editores es posen ...


The Queen Luxury Apartments - Villa Fiorita Luxemburg Luxemburg - Ofertes d'hotels amb els MILLORS DESCOMPTES EN LÍNIA\nMés informació sobre The Queen Luxury Apartments - Villa Fiorita\nAl visitar Luxemburg, vosté es sentirà com a casa a The Queen Luxury Apartments - Villa Fiorita, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl The Queen Luxury Apartments - Villa Fiorita, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, habitació familiar, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb banyera hidromassatge, calefacció, escriptori, balcó/terrassa, insonorització a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de The Queen Luxury Apartments - Villa Fiorita la base perfecta per a gaudir de la seva estada a Luxemburg.


#repteCovid_19 : recull de propostes (setmana 3) – Cosetes de no res\n12 Abril, 2020 12 Juny, 2020 Cosetes de no res (Laia)\n#repteCovid_19 : recull de propostes (setmana 3)\nComenço aquesta entrada el dia 29 de confinament absolut. Ja fa quasi un mes.\nSeguim amb el recull de propostes i activitats que hem fet amb la petita A aquesta tercera setmana de confinament. Si no has vist l’entrada de la primera setmana, t’explico per què.\nUsos del Plufsig\nEl Plufsig és un matalasset o tatami plegable de 78 x 185 cm que podeu trobar a IKEA. La veritat és que fa bastant que hi és i ha agafat molta popularitat entre les famílies amb infants petits. Així, és molt possible que el tingueu i que res del que expliqui aquí us sembli l’invent de la sopa d’all.\nAquest dilluns, amb tres anys i mig, la petita A fa servir el matalasset per fer-se un refugi, la seva caseta. Aquest joc tan habitual en aquesta edat em sembla interessantíssim i espero escriure una entrada relacionada ben aviat.\nEl matalasset també ha servit per saltar–hi, fer-hi ioga i rítmica (com la seva cosina, diu). Tot plegat, una manera molt sana de descarregar energia en aquest dilluns plujós.\nPerò quan necessitem un moment de calma i desitgem una estona de lectura, és un petit sofà que completem amb un coixí. La posició com a sofà li vam començar a oferir cap a l’any i mig. Ens completava molt bé el raconet de lectura i, amb una tauleta petita al davant, li encantava seure-hi a berenar.\nEl canvi es va fer perquè vam veure que les anteriors posicions ja no cridaven el seu interès. Fins llavors, havia estat:\nun mòdul sense rampa (amb les quatre parts plegades)\nun mòdul sense rampa amb petita base (tres parts plegades i la de sota estirada)\nun mòdul amb rampa (tres parts plegades i la superior estirada)\nmatalasset de joc (estirat del tot)\nSalts i balls sota la pluja\nSi teniu la sort de disposar d’un mínim espai exterior, no us el deixeu perdre pel fet que plogui, sobretot ara, en temps de confinament.\nSortiu amb impermeable o paraigües i botes d’aigua i salteu, balleu! Sentiu el so de la pluja, trepitgeu els bassals.Fixeu-vos en les gotes que queden sobre els pètals de les flors, o en les bombolles que surten en els bassals quan plou amb ganes. Descobrim la pluja!\nMaicena i aigua (massa no newtoniana d’@entrecasayelcole)\n@entrecasayelcole publicava aquesta proposta i em va semblar tan fàcil i interessant que no em vaig poder resistir a oferir-li a la petita A.\nSi feu cerca del terme, trobareu entrades com a “massa” i com a “fluid” no newtonians i és que aquí és on hi ha la gràcia i el joc. Segons com, aquesta substància es comportarà com un sòlid o com un líquid.\nPer fer-la, només hem de fer una barreja d’aigua i midó de panís (Maicena) fins a arribar gairebé a la concentració crítica.\nVeurem que si apliquem una força, la suspensió es comportarà com un sòlid però si la deixem en repòs, actuarà com un líquid. Així, si n’agafem una mica i apretem amb les mans, podrem modelar i fer una bola però en el moment en el qual deixem de fer pressió amb les mans, fluirà entre els dits.\nLes possibilitats d’investigar el seu comportament són infinites. Podem atrapar-hi alguna petita joguina i intentar rescatar-la, podem veure com es comporta sobre la superfície, fora dels límits d’un recipient, o fer-la ballar!\nNo és la primera vegada que parlo de posar una càmera de fotos a les mans de les criatures petites. Veure les fotos que fan és veure el món des del seu punt de vista. De vegades, borrós, sí. I potser hi ha moltes fotografies que són accidentals. Però, en solen fer moltes de seguides i entremig de totes elles, alguna que justament ens diu alguna cosa o, més ben dit, entenem el que ens diu.\nLa proposta de fer cares tenia present la possibilitat que els infants fessin una foto de les cares que fessin o trobessin. Això em va recordar que teníem una càmera de fotos compacta de la petita. Li van portar els Reis però en aquell moment encara no se’n sortia. Ara ja tenia un domini que feia possible controlar-la, tocar el botó que cal… Així doncs, durant aquests dies, hem mantingut la càmera carregada i a l’abast.\n“Mama, vull fer collage com a l’escola”\nEra una idea que anava perfecte, perquè era una de les propostes que ens feien des de l’escola per configurar cares. El problema gros, era que no teníem gairebé res per retallar… Així i tot, amb el poc que teníem, uns gomets, uns fulls de colors… va anar fent; Cap cara, però va anar fent.\nDesprés, em va demanar les troqueladores que ja li havia deixat el 4/X. En aquell cas, havia seleccionat unes quantes. Ara, després de veure com les havia fet servir, em vaig atrevir amb tota la col·lecció.\nAixí doncs, pega de barra i tisores a mà. Papers de reciclatge; si són de colors, tenen un valor afegit. Les troqueladores també donen molt de joc però si no en teniu, la diversió pot estar igualment assegurada. Papers de diferents textures i materials (paper d’impressió, paper de couché, paper de plata, cartró ondulat… hi ha moltíssims materials al nostre entorn quotidià que podem oferir en aquesta proposta!\nPrevious #MiércolesMudo : un submarí\nNext Prioritat: benestar emocional i evitar l’aïllament\n[…] Ara que hi penso, en un altre moment, haurem de relacionar-ho també amb la Maicena, la farina de blat de moro que vam fer servir per fer el fluid no newtonià. […]


Subvencions per a la producció d'espectacles i d'exposicions relacionats amb la cultura popular i tradicional 2020 | El Portal de les entitats de Terrassa\nSubvencions per a la producció d’espectacles i d’exposicions relacionats amb la cultura popular i tradicional 2020\nL’Oficina de Suport a la Iniciativa Cultural convoca subvencions per donar suport a la producció de nous espectacles d’arrel tradicional i a l’organització d’exposicions relacionades amb la cultura popular i tradicional catalana i aranesa.\nData de publicació de la convocatòria: Dimarts, 7 Juliol, 2020\nTermini convocatòria: 08/07/2020 fins 23/07/2020\nÀmbit: Cultura i esports\nLa producció d’exposicions, físiques o de caràcter virtual, de temàtica vinculada o relacionada amb els diferents aspectes de la cultura popular i tradicional catalana i aranesa.\nPoden optar a aquestes subvencions les corporacions locals o ens que en depenen, les fundacions, les associacions i les comunitats de béns, amb domicili social a Catalunya, així com les empreses, siguin persones físiques o jurídiques, amb domicili en un estat membre de la Unió Europea o associat a l’Espai Econòmic Europeu.\nLa dotació màxima de la convocatòria és de 250.000 euros.\n← Subvencions per a desplaçaments fora de Catalunya per dur a terme activitats i projectes relacionats amb la cultura popular i tradicional 2020\nSubvencions del Dipsalut per a l’acollida i la inclusió social de joves en risc d’exclusió 2020-2021 →


Ja som un més a la Federació d’Amics de la Pólvora – Falla Pere Cabanes-Joan XXIII\nJa som un més a la Federació d’Amics de la Pólvora\n15 de julio de 2019 22 de julio de 2019 - por Comunicació Falla 374\nJa som un membre més de la Federació Amics de la Pólvora de Benicalap (Benifap). Una entiat que sorgí l’any 2018 per a poder crear la primera ‘Mascletà Universal’ al barri de Benicalap, que barrejava a set Falles del barri en una unió pirotècnica que permet fer més esforç i soroll a una de les aristes més conegudes de les Falles. La mascletà és emblema, tot un pilar fonamental que es coneix per tot el món, i que tots els turistes volen conéixer. Des del mes de març de 2019, Benicalap compta amb una gran mascletà que es dispara el dia de Sant Joan (19 de març) i que va atraure a milers de persones.\nEnguany, la Falla Pere Cabanes – Joan XXIII s’ha unit a esta Federació creada, com a huité membre en actiu, i els amics d’esta Federació ens donaren la benvinguda al nostre mateix casal, firmant el contracte d’unió, amb huit traques fent molt de soroll a la nostra demarcació, i amb un vi d’honor que presidiren també les nostres Falleres Majors 2020, Amparo i Sara.\nManuel Castellano, president de la Federació d’Amics de la Pólvora de Benicalap recordà que, a més de la benvinguda a la nostra Falla i de la pròpia mascletà, durant este any tindrem, també, activitats, conferències i més sorpreses.\nArtículo anterior Cloenda del 25º Aniversari de la Falla Pere Cabanes – Joan XXIII\nArtículo siguiente Benicampa triarà hui a les seues 12 preseleccionades 2020


Agenda 21 de Solsona — Ajuntament de Solsona\nInici → ca → L' Ajuntament → Agenda 21\nAgenda 21 de Solsona\nDocuments Agenda 21>> | Notícies Agenda 21>>\nL’Agenda 21 és una eina de planificació estratègica del desenvolupament local, que abraça els tres eixos sobre els quals gira el desenvolupament sostenible: l’econòmic, l’ambiental i el social. Té el seu origen a la Cimera de la Terra (Rio de Janeiro, 1992), i a nivell local europeu, l’any 1994 es va aprovar la Carta d’Aalborg, que suposa el compromís polític per fer l’Agenda 21. L’Ajuntament de Solsona ja hi està adherit. Solsona va impulsar aquest projecte, elaborat mitjançant un procés participatiu.\nEl projecte conté un recull de dades tècniques i una diagnosi ambiental participativa. Fruit d’aquestes fases i dels tallers de propostes es va obtenir un Pla d’Acció Ambiental, l’eina base per al municipi que permet, a través d’unes línies i accions estratègiques, treballar per a un desenvolupament sostenible.\nEl concepte de desenvolupament sostenible sorgeix de la constatació que el ritme de consum i explotació de la nostra societat ens condueix a l’esgotament dels recursos naturals del planeta i que, per tant, ens cal trobar la manera de continuar progressant sense posar en perill el nostre futur. Per tant, podem dir que un desenvolupament sostenible és aquell que satisfà les necessitats del present sense comprometre la capacitat de les generacions futures per cobrir les pròpies necessitats.


SAPPORO buc 1 alçada amb peus de Stua\nAmplada (cm): 120 / Profunditat (cm): 35 / Alçada (cm): 54 /\nSAPPORO és un sistema modular de mobles, de disseny contemporani amb unes línies pures i neutres... de color únic (color blanc), el motiu? la inspiració del seu dissenyador amb la neu de la ciutat japonesa Sapporo.\nEls mòduls Sapporo fan 120 cm d'amplada i són de fusta lacada.\nEls mòduls sempre van recolzats sobre una base fixa d'acer pintat de color blanc o bé amb rodes. Les rodes són pels Sapporo d'un o dos mòduls d'alçada.\nCada mòdul porta unes guies d'alumini incrustades per posar les portes, que sempre són correderes, en el cas que les vulguem posar (ATENCIÓ: les portes no s'inclouen amb aquest moble, per tant s'han de comprar a part).\nÉs un tipus de moble que el podem col·locar a diferents espais de casa i amb diverses funcions com: bufet pel menjador, moble de TV per la sala d'estar, prestatgeria per a l'estudi, armari-rebost per la cuina...\nFusta lacada blanca\nMaterial de la fonadura\nSAPPORO és un sistem\nGratuïts a tota la península, per compres superiors a 50€ (només Espanya - península)


ELS MECANOSCRITS DE POUET: LA MEMÒRIA DELS NOSTRES ORÍGENS\nEls cinc enigmes del rei. Manel Alonso i Català. Il·lustracions Robert Amoraga. Col·lecció a Colp de pedal núm. 11. Editorial Prodidacta- Abril edicions. València, 2000.\nLiteraturitzar la geografia d’un país, encara que semble una de les tasques inherents a l’ofici de qualsevol escriptor, no ha estat entre nosaltres és a dir, entre els escriptors valencians de les últimes generacions un objectiu primordial. De fet, ha estat menystingut a la majoria de les obres que han publicat els nous narradors, potser per allunyar-se dels perills de l’anomenat “costumisme literari”, però, sens dubte també, n’ha estat excessiva la reacció. El paisatge de les nostres terres s’ha vist d’aquesta manera privat de la mitificació i simbologia que produeixen les paraules bellament escrites.\nPer sort, Abril Edicions ha encetat, des de fa un parell d’anys, una nova col·lecció de narrativa infantil que pretén d’alguna manera superar aquesta deficiència. Es tracta de la col·lecció A Colp de Pedal, una col·lecció amb unes característiques inhabituals que la fan única en el nostre mercat editorial. Totes les obres publicades, per exemple, tenen, en principi, uns mateixos protagonistes: una colla formada per un grup de xiquets i de xiquetes de la ciutat de València als quals els acompanya sempre una bibliotecària anomenada Blanca March. Però, a més a més, totes les aventures de cada un dels diferents llibres s’han de desenvolupar en l’espai físic d’una comarca distinta. Per això, per tal de reflectir-ne millor els aspectes culturals i geogràfics, el director del projecte, Alfred Ramos, ha encarregat la redacció de les diverses obres a un escriptor nascut o resident a cada una de les comarques corresponents. D’aquesta manera, la nòmina dels col·laboradors resulta representativa, des d’un punt de vista geogràfic, de la totalitat dels escriptors valencians actuals.\nPerò, aquesta territorialitat no n’és l’única característica dels autors seleccionats. D’alguna manera, hi trobem també alguns dels noms més significatius del panorama valencià de la literatura infantil i juvenil: Vicent Marçà, Joan Pla, Pepa Guardiola, Mercè Viana, Toni Cucarella i Joaquim G. Caturla, entre altres. Una selecció davant la qual no desentona en absolut el nom de Manel Alonso, autor de l’obra Els cinc enigmes del rei, on els protagonistes de la col·lecció viuen una aventura que s’esdevé a la comarca de l’Horta Nord de València. No debades, aquest autor, nascut a Puçol l’any 1962, s’ha convertit a partir de la dècada dels noranta en un escriptor polifacètic i constant, com també en un agitador cultural infatigable.\nCom a narrador, Manel Alonso ja s’havia donat a conèixer amb la publicació de tres novel·les La maledicció del silenci (1992), Escola d’estiu (1994) i En el mar de les Antilles (1998) i amb el recull de contes titulat Espècies en perill d’extinció (1998). Com a poeta ha publicat tres poemaris força interessants Amb els plànols del record (1994), Oblits, mentides i homenatges (1998) i Un gest de la memòria (1999). I, fins i tot, abans de la publicació de la novel·la infantil Els cinc enigmes del rei, ja n’havia publicada una altra destinada al públic lector més menut: Bernat i els seus amics l’any 1996. Sens dubte, per tota aquesta trajectòria, la seua ha estat una elecció encertada i la col·lecció A Colp de Pedal s’ha vist enriquida amb la seua aportació: una aportació que fa viure els protagonistes de la colla una aventura no sols apassionant, sinó també instructiva.\nDe fet, i això és d’agrair, tota la literatura de Manel Alonso té una intencionalitat i un missatge implícit, i, en aquest cas, no podia ser-ne una excepció. A Els cinc enigmes del rei, l’autor parteix d’una anècdota que sap desenvolupar adequadament: l’observació d’un llibre antic a la biblioteca de Blanca per part dels membres de la colla i la proposta, com a conseqüència, de visitar el monestir del Puig per tal de retornar el llibre que havia estat prestat a la bibliotecària. Això fa que els diversos protagonistes de la col·lecció inicien un recorregut per la comarca de l’Horta que té com a punt de partida el conegut monestir valencià. Un monestir en el qual visiten el museu de la impremta i on són també acompanyats pel prior a la biblioteca per tal de contemplar, entre altres, el llibre vell on es parla de la fundació del Regne de València. Dissortadament, aquest llibre sofreix un procés de deterioració que fa que a poc a poc li desapareguen les paraules.\nEn aquest context, uns quants membres de la colla, mentre la resta dinen a la muntanya de la Patà, tenen un encontre al·lucinant amb l’espectre del rei Jaume I que els ofereix la possibilitat de salvar la memòria dels valencians si són capaços de resoldre els cinc enigmes que els planteja. Aquest fet és l’agent provocador de tota la trama novel·lesca de l’obra: una trama narrada en primera persona per una de les protagonistes, Berta, i que s’adapta i es reforça perfectament amb la finalitat temàtica de l’autor: la necessitat de no perdre la memòria dels nostres orígens. Una finalitat que, una vegada més, demostra que la literatura infantil no té per què estar renyida amb les grans preocupacions conceptuals i artístiques dels seus creadors. Per a Manel Alonso, almenys, no ho està i això es nota. Probablement per això també, Els cinc enigmes del rei és una obra recomanable per a qualsevol edat.\n(Publicat a la revista La Roda del temps, número 10)\nPublicat per http://alonsocatala.blogspot.com/ a 9:38\nEtiquetes de comentaris: Els cinc enigmes del rei (Infantil)


agrupament.cat • Consulta de dissseny 4\nConsulta de dissseny 4\nPublicat: 28 juny 2007 19:30\nA veure si ara els panells són de la satisfacció general...\nEl panell M4 està "apretadet, apretadet..."\nAra la pregunta del milló: Els reguladors, en la posició que es mostra? als extrems exteriors dels panells? als extrems interiors? S'accepten suggeriments.\nRe: Consulta de dissseny 4\nPublicat: 28 juny 2007 21:26\nA efectes d'història, ús poso els primers dissenys dels panells que es van fer.\nEvidentment, res surt be a la primera. Cal la reflexió d'uns quants per que una idea acabi d'arrodonir-se. Però per a que es pugui debatir l'idea s'ha de documentar, sinó no sabrem sobre qué estem discutint. L'esforç de plasmar els panells en aquest primer estadi era imprescindible per arribar a la situació actual. I de passada permet fer una mica de memòria històrica per poder contemplar el camí recorregut. Aquesta vegada podem estar satisfets tots.\nApa... aneu creant documentació per tal de poder avançar.\nPublicat: 28 juny 2007 23:16\nEl número de l'agulla 20 se solapa amb la via.\nEl número de la via 01 toca el caputxó del led.\nL'acrònim de la Xemeneia hauria de ser XE.\nEls polsadors de les senyals S1, S2 i S3 haurien de reordenar-se com a S3, S1, S2.\nPD: Per cert, suposo que ho sé, però que significa "Mon Bid"?\nPublicat: 29 juny 2007 20:51\nNúmeros ajustats... Acrónims esmenats... Polsadors reordenats...\nDe pasada, he igualat la mida de la caixa del Pont Giratori a la del Mando Local, i he reduit la caixa dels connectors digitals del panell M3 per tal de deixar els commutadors de control del Regulador Auxiliar en la mateixa zona que els comandaments del regulador. Tot per raons purament estètiques i d'ergonomia en el panell.\n"Mon Bi" són, respectivament, Monodireccional i Bidireccional, convenientment abreujats. Fan referència a l'aplicació de la tracció a les vies generals I i II quan estan controlades simultàniament pel regulador Auxiliar, en lloc dels reguladors A1 i A2.\nParlant de Mono...quelcom. Els polsadors S1, S2 i S3 de control de les senyals, podrien ser interruptors, estéticament similars a la resta, si en trobem de Monoestables (que em consta que hi han, encara que fa temps que no els veig). Es a dir, interruptors amb una única posició de repòs, cosa que els equipara a un polsador però amb forma d'interruptor En aquest cas, proposaria el disseny de la segona versió del panell M3 (arxiu Panell3b.jpg)\nPublicat: 11 jul. 2007 21:37\nAquests polsadors en forma d'interruptor existeixen, a la vertical estan en repós i actuen com polsadors tant si es prem cap a un costat o cap l'altre. Hi ha una variant que consisteix que cap a un costat queden enclavats i cap a l'altre no, quedant en repos en la seva posició central o vertical.\nPublicat: 26 nov. 2007 20:39\nFent neteja per l'ordinador m'acabo d'adonar que hi ha una nova versió dels panell M3 i M4 que no vaig arribar a publicar aquí (pel canvi de prioritats envers del bucle de retorn). Dons aquí us ho deixo.\nBàsicament les petites diferències respecte de l'anterior estan:\n- Al panell M3, incorporació dels commutadors Md Mg i Pa que permeten substituir les fonts d'alimentació als circuits respectius (Md, Mg i Pa) per la font d'alimentació Acc (d'accessoris) en cas d'incidència en alguna de les fonts d'alimentació mencionades (dels motors d'agulles, de senyals, del pont giratori i dels panells) que son elements que no haurien de patir una manca d'alimentació o en cas contrari el mòdul seria inoperatiu completament. Aquesta acció deixaria sense alimentació els accessoris (fumigens, il·luminacions) que no són essencials per a una trobada. Recordo que les alimentacions de via ja tenen un sistema auxiliar de subsanar una incidència a les seves alimentacions mitjançant el regulador Aux.\n- Al panell M3, fruit de la modificació anterior, es canvia l'estètica per deixar constància dels elements d'emergència (redundàncies auxiliars) amb el color vermell, passant a fer-se servir el color verd per als comandaments de les senyals. Es dona també la mateixa amplada a la caixa que conté els elements del panell que en el panell M4.\n- Als panells M3 i M4, els leds indicadors de tensió a la via, abans vermells i de 5 mm, passen a ser grocs i de 3 mm. El color vermell als leds es reserva per a indicar malfuncionaments: curtcircuits a la via (als reguladors), tall de tensió (al control de tracció) o fallades de les alimentacions (leds bicolors verd/vermell).\n- Al panell M4 es remarquen els comandaments d'accesoris per diferenciar els llums (blau) dels fumigens (vermells) en un canvi purament estètic.


Control a la plaça Alexandre Fleming. Foto: @matarocat\nAugment aquest dimarts de de les denuncies per part de la Policia Local de Mataró. Si el cap de setmana van ser 16, i el dilluns 19 les denúncies interposades, només aquest dimarts han estat 34.\nEls motius han estat els següents: passejar per via pública sense motiu autoritzat (26), reunir-se en parcs tancats (5), no obeir advertiment de tancar establiment (3). També van identificar 427 persones i 346 vehicles.\nFAQ'S de Protecció Civil de Catalunya a dia 17/03


Javi Rodríguez: "Jo, el millor? Quan em retiri hi pensaré"\nFelicitat Mentre atenia el diari ARA, el de Santa Coloma va rebre les felicitacions dels altres capitans de les seccions com Roger Grimau i Beto Borregan\nDAVID JOVER 12/02/2011 00:00\n260x366 Javi amb les samarretes dels equips amb què ha guanyat. / CRISTINA CALDERER Javi amb les samarretes dels equips amb què ha guanyat. / CRISTINA CALDERER\nDesprés de guanyar tots els títols possibles, què et queda per fer?\nMolt. Em queda la il·lusió, les ganes i la fam de seguir guanyant més títols. Quan guanyes, no et canses mai. Guanyar la Copa amb el Barça és molt especial perquè quan et poses aquesta samarreta sents la responsabilitat de representar una institució amb més de cent anys d'història.\nQuin títol de club recordes més?\nLa primera Lliga amb el Playas. Vam començar a poc a poc, com el Barça, i vam acabar sent els millors d'Europa.\nContinues en actiu només per guanyar l'únic títol que et falta?\nNo. Tinc molta il·lusió per seguir jugant perquè el futbol sala és la meva vida, visc per ell. El dia que deixi de jugar serà perquè he tingut alguna lesió greu o perquè no en tinc ganes. No em pararà la meva edat (gairebé 37).\nPer tant, vols seguir al Barça...\nSi m'hi volen, sí, m'agradaria. Però el que tinc clar és que seguiré jugant.\nGuanyar la Lliga amb el Barça...\nSeria increïble. Tenim moltes opcions, però queda molta competició. Guanyarem algunes finals, però també en perdrem. Vam començar líders, era anecdòtic, i ara hem de mantenir-nos-hi per jugar la fase final amb el factor Palau a favor.\nEt va costar molt deixar Castelló? Creies que acabaries al Barça?\nSí, allà tenia la vida feta i em consideraven un dels millors jugadors. Però el Barça és el Barça. Fins fa cinc anys era un equip en ascens però ara va de debò i mira, ja tenim el primer títol! Tens un palmarès envejable.\nTinc molta sort. Dos Mundials, quatre Eurocopes, tres Copes d'Europa. Si hi penso, m'adono del que he fet.\nEts conscient que ets el millor jugador de la història d'Espanya?\nNo hi vull pensar. Tothom m'ho diu, em sento respectat, admirat, però d'això me n'adonaré quan em retiri.\nAl futbol sala l'ajudaria que entressin equips de futbol?\nSí, esclar! El Reial Madrid, el València o l'Athletic Club ajudarien molt si vinguessin amb un projecte sòlid.\nEl Barça té bon futbol base?\nSí, pugen fort, però aquí hi ha els millors del món i és difícil jugar.


Retrat eqüestre de marc aureli by Ramon Pujola 13713 views\nSarcòfag dels esposos by Carme Aranda- Mòn... 24808 views\nMaison Carrée by Carme Aranda- Mòn... 25421 views\nObres d'art PAU. Epoca greco-romana by Gemma Ajenjo Rodr... 6940 views\nAra pacis augustae by sandroalfaro 206 views\nAugust de prima porta by sandroalfaro 278 views\n1. Ara Pacis Augustae\n2. Documentació general Títol: Ara Pacis Augustae o Altar de la Pau d’August Autor: desconegut Cronologia: 13-9 a.C. Material: marbre de Carrara Mides: 3,68 m x 11,60 m x 10.65 m Estil: romà imperial Localització actual: Museu dell’Ara Pacis, via Ripetta, Roma. Localització original: Camp de Mart, Roma.\n3. Context L'Ara Pacis (Altar de la Pau) és un monument commemoratiu de l'època de l‘Impero Romà. Es troba a Roma i va ser construït entre el 13 i el 9 a. C. per decisió del Senat, en acció de gràcies pel retorn de l'emperador August després de les seves victorioses campanyes a Hispània i Gàl·lia, on hi havia hagut un període de revoltes constants. Durant 3 anys August havia estat fóra de Roma i finalment aconseguí imposar la pau. Està dedicat a la deessa de la Pau i aixecat a Roma, al Camp de Mart, on cada any els sacerdots i vestals havien de sacrificar un moltó i dos bous. El conjunt del monument va estar molts segles desaparegut, i quan es descobrí s’interpretà erròniament. L’emplaçament actual de l’Ara Pacis no és l’original, ja que en temps de Mussolini es va traslladar a un edifici a tocar de les ruïnes del mausoleu d’August.\n4. Anàlisi formal És una construcció de planta rectangular, sense coberta, que envolta un altar interior i central en forma d’U. Aquest es troba damunt d’una mena de podi quadrat amb graons al voltant, omplint tot l’espai. Té dues portes alineades sobre l’eix de simetria, originàriament en una direccionalitat O-E. E O S N\n5. El mur exterior, totalment cobert de relleus escultòrics, està dividit en dos registres. Un baix, amb decoració vegetal, separat del de dalt per una sanefa que forma esvàstiques; les plantes s’estructuren a partir d’un centre amb les tiges formant cercles, i decorades amb fulles d’acant.\n6. Al registre més alt hi ha dues comitives i altres escenes mitològiques relacionades amb l’emperador August. Als cantons i a banda i banda de les portes, les franges longitudinals estan delimitades verticalment per pilastres de capitell corinti.\n7. El mur interior es divideix de la mateixa manera: a baix hi ha una empallissada, rematada per una sanefa, i a dalt hi ha una garlanda, amb fruits de tots els temps, fent festons, lligats a cranis de toro. També hi ha una mena de taula amb forma d’U amb una escala de set graons.\n8. Iconografia de l’Ara Pacis La iconografia al·ludeix a la finalitat del monument, és a dir, als sacrificis que s’hi havia de fer. El ritus de sacrificar animals era molt antic a Roma, en aquest altar s’hi repetia cada any.\n9. Els murs interiors estan decorats amb garlandes, bucranis... Són elements utilitzats en els sacrificis, on tot s’engalanava amb les garlandes vegetals. Això relacionat amb la natura vol dir que tot mor i torna a néixer, es renova, igual que August havia renovat l’Imperi. També simbolitzen la prosperitat de l’Imperi, l’abundància. El bucrani és l’esquelet que queda després del sacrifici del brau a l’altar.\n10. Decoració de l’exterior: Aquí s’hi plasma tota la ideologia i la universalitat del poder d’August. Ella ens permet entendre la manera de pensar de l’emperador i les seves aspiracions i el funcionament de l’Imperi. Hi havia 4 relleus en els costats de les portes i un relleu únic en els dos cantons llargs. Tots els relleus s’organitzen en 2 registres, com hem vist, el superior figuratiu i l’inferior amb decoració vegetal.\n11. Processó de sacerdots i membres de la família d’August Processó d’August amb sacerdots i família imperial Ròmul i Rem Enees i el sacrifici de Lavinium Roma asseguda sobre armes Tellus Deessa Mare Terra Altar Planta amb la posició dels relleus O E N S\n12. Decoració de la façana oriental: El relleu situat a la dreta de l’escala explica un episodi de la vida d’Enees. Virgili acabava d’escriure la seva obra, la versió oficial de la història de Roma. Aquí representa l’arribada d’Enees al Laci després del seu llarg viatge des de Troia fins al lloc on fundarà Roma. Equipara l’arribada de l’heroi amb el retorn d’August de les seves campanyes. Enees és representat com un home madur, barbat, amb el cap cobert, signe de que presideix un acte religiós. Davant té un altar i una truja que porta un nen, i un altre fruites (abundància) Templet de Penates o de l’abundància\n13. Decoració de la façana occidental: També 2 relleus als costats de la porta, sense escala. Al de la dreta no queda res, uns pocs fragments. Es pensa que era una personificació de la ciutat de Roma. Els romans ho personificaven tot (la terra, la lluna...). Roma se la representa com una dona asseguda sobre un munt d’armes, símbol de que estava sempre preparada per la lluita.\n14. Al relleu de l’esquerra hi ha representada la Terra, el pannell de Tellus (Deessa Mare Terra). Hi ha altres interpretacions que diuen que és Itàlia, Venus o la Pau. La pau d’August permet que la gent tingui fills i visqui amb tranquil·litat. També trobem de nou l’abundància d’animals i fruits. El cigne representa el vent El monstre marí representa el mar La Terra, la mare, amb els pits marcats: llet abundant Relleu poc marcat al fons\n15. Els relleus del costat nord i sud: La processó del poder És un relleu únic que continua a ambdós costats. Es pensa que és una processó ritual, amb sacrifici d’animals, en que es dona la benvinguda a August al seu retorn l’any 13 a C. Està inspirat directament en els relleus de les Panatenees del Partenó. Les figures estant disposades en tres quarts i sobresurten del pla. August presideix el sacrifici, i s’ha perdut la major part del seu cos. Flamines, sacerdots principals de Roma Seqüència de la família imperial per ordre successori\n16. Primer cop en que es representa tota la família de l’emperador, inclosos els nens en un relleu oficial.\n17. Els plecs de les túniques donen a la composició gran movilitat. L’alt relleu es combina amb el mitjà i el baix, augmentant la sensació de profunditat. El fet de donar més relleu a les figures de primer terme, com és el cas d’Agripa, serveix per a remarcar la importància del personatge.\n18. Fris del Senat, cara nord Rostres tractats amb gran realisme, individualitzats\n19. Ornaments dels costats de l’altar amb volutes, decoració vegetal i lleons alats. Elements d’origen oriental.\n20. Funció L’Ara Pacis servia per exaltar la figura del primer emperador de Roma: August (el sublim). Els poetes el vinculaven amb Enees, com hem vist, fill de Venus i heroi de la guerra de Troia. També se’l relacionà amb Ròmul i Rem. És un document històric important per conèixer l’època d’August, els personatges més importants del moment, els costums, la moda... I també, com hem vist, la ideologia imperant en el moment.\n21. Models i influències L’Ara Pacis segueix l’estructura dels antics espais sagrats envoltats d’una palissada de fusta amb una sola entrada. Pels relleus es relaciona amb els arcs de triomf o les columnes commemoratives. Els personatges que hi apareixen no estan idealitzats, per tant són una autèntica galeria de retrats. Un element important que influí en els seus relleus fou el fris de les Panatenees, de Fídies, al Partenó, on també les escenes es juxtaposen sense cap separació formal. http://www.cprcalahorra.org/alfaro/Arte/Comentarios/13-Ara%20Pacis/Ara%20Pacis.doc\n22. El 1938 Mussolini va manar reconstruir el monument. El seu projecte era recuperar el major número d’obres de la Roma imperial, amb la qual identificava el seu govern.\n23. http://es.arapacis.it/ Actual museu de l’Ara Pacis, de Richard Meier, 2006.


Les 22.000 farmàcies espanyoles inicien aquest dissabte el nou sistema europeu contra falsificació de medicaments\nLes farmàcies activen un nou protocol per detectar medicaments falsificats\nEl Sistema Espanyol de verificació de Medicaments (SEVeM), aprovat per normativa europea per prevenir l'entrada de medicaments falsificats en la cadena de subministrament legal, entrarà en vigor oficialment aquest dissabte a les 22.000 farmàcies espanyoles.\nAquest mecanisme de seguretat consisteix en la incorporació en l'envàs dels medicaments de dos dispositius: un identificador únic o codi bidimensional Datamatrix, que identifica individualment l'envàs, i un dispositiu contra manipulacions en l'embalatge exterior, que pot ser un segell o un precinte que permeti verificar visualment si l'envàs del medicament ha estat manipulat o no.\nAquests dispositius de seguretat presents en l'envàs dels medicaments hauran de ser verificats i autenticats a l'oficina de farmàcia per part del farmacèutic en el moment de la dispensació. Per a això, es escanejarà el codi de cada envàs i es connectarà al repositori nacional, que estarà sincronitzat amb la plataforma europea, per confirmar que el producte que arriba al pacient és el mateix que va sortir de la planta de producció farmacèutica.\nEl president del Consell General de Col·legis Farmacèutics, Jesús Aguilar, creu que es tracta d'"un nou èxit" de la Farmàcia espanyola que, "una vegada més, dóna mostres de la seva capacitat tecnològica i del seu compromís amb la seguretat dels pacients". "La Farmàcia espanyola és un referent a nivell internacional. Amb el desenvolupament d'aquest sistema, donem resposta en temps i forma a la normativa europea i als ciutadans espanyols", assenyala.\n"Som el país amb més nombre d'oficines de farmàcia. El fet que siguem capaços de donar resposta en temps i en forma a la normativa europea és un orgull per a nosaltres. Ha estat a causa de moltíssims esforços de totes les escoles professionals i tots els agents del sector del SEVeM", argumenta Aguilar.\nEn la mateixa línia, reivindica que aquestes noves mesures seran "un plus afegit de seguretat" per al ciutadans, que és "el que importa" als farmacèutics, segons les seves pròpies paraules.\nLa Xina aterra a Mart la seva sonda espacial Tianwen-1\nPort Aventura torna a obrir amb el 90% de la plantilla i aforament...\nMor un menor de 7 anys després de caure a la Riera de Rajadell de...\nLes víctimes d'assetjament sexual podran canviar gratis de...


Ramon Llull 8 de gener de 2015 a les 10:11\nEn bastants anys no havíem tingut un President de la Generalitat prou honest per dur endavant aquest pas. Endavant doncs! L'altre, en Junqueras, President d'ERC, també té moltes més garanties de seriositat que no pas abans amb els anteriors, des de fa temps. Per altra banda, tinc la impressió que, de la mateixa manera que abans amb en D-Ll, ara amb en Joan Herrera, aquest entorpeix el procés com a mínim amb els comentaris fora de lloc que sempre està fent, ara sí ara també. La ràbia sense contenir que destil·la aquest grup polític està fent mal a tot el nostre país, per més que tingui molta raó. Només que ho fa pixant a fora de test. La ràbia se li menja l'oportunitat del moment per fer un país lliure, després de 300 anys d'opressió. Llàstima, perquè hauria pogut fer molta més bona feina treballant pel país que en contra de partits.\nXavier Rull 8 de gener de 2015 a les 17:34\nA mi també m'agrada molt l'anàlisi que fas en aquest apunt.\nTanmateix, un contrapunt: no sé si en Mas obtindrà 50 diputats. Crec que traurà millor resultat del que li donen ara les enquestes, però és possible que baixi de 50 diputats.\nI ho diu un que creu que el lideratge d'en Mas és l'ideal per a culminar el procés...\nAnònim 10 de gener de 2015 a les 14:15\nSempre i quan Mas i el seu entorn hi juguin de debò. Que passarà si no es així ???


Isabel-Clara Simó a la Biblioteca Joan Triadú | Biblioteca Joan Triadú\nPosted on 26 Octubre 2013\tby bibliotecadevic\nDimarts 29 d’octubre a les 19:30 h\nA la tertúlia del mes d’octubre comentarem el llibre “T’estimo, Marta” i comptarem amb la presència de l’escriptora ISABEL-CLARA SIMÓ i la psicòloga clínica Mar Vidal, del Consorci Hospitalari de Vic.\nUs recordem que aquest dimarts hi ha una sessió especial del “Club de Lectura”: les Biblioteques d’Osona s’adhereixen al Dia Mundial de la Salut Mental organitzant un Club de lectura d’àmbit comarcal, amb la col·laboració de la Fundació Centre Mèdic Psicopedagògic d’Osona i patrocinat per la Fundació Privada Girbau.\nDossier: “T’estimo, Marta”\nAquesta entrada s'ha publicat en Activitats, Club de lectura i etiquetada amb Activitats, Biblioteca Joan Triadú, Club de lectura, Isabel-Clara Simó. Afegiu a les adreces d'interès l'enllaç permanent.\nExposició: Postals de Nadal amb humor d'Eloi Casadevall 3 Desembre 2018 – 7 gener 2019\nBiblioLab Fotopoemes 18 Desembre 2018 a les 17:00 – 20:00\nClub de lectura de novel·la negra: La rubia de hormigon de Michael Connelly 19 Desembre 2018 a les 19:00 – 20:00\nPresentació del llibre: El meu caminar d'Ana Cecilia Altamirano 20 Desembre 2018 a les 18:30 – 19:30


Website Translator Script (Català)\nArribar al públic global\nCom traduir el seu lloc web a la 38 llengües\nAtraure més visitants\nMillorar els guanys del seu lloc web\nEstalvi dels seus diners\nMés els índexs de pàgina per als motors de cerca (prova)\nAfegir seva pàgina web en els motors de cerca específics del llenguatge\nWebsite Translator Script v 2.2 és alliberat (SQLite3 és compatible)\nFeu un recorregut\nWebsite Translator Script és una Script PHP que l'ajuda a traduir el seu lloc web en diversos idiomes en qüestió de minuts. Que permet als visitants canviar entre diferents idiomes en qualsevol moment.\nDeixar que el seu lloc web es converteix en un lloc web multilingüe, més visitants, multiplicant el seu trànsit, l'augment d'índexs de pàgina (les seves pàgines de continguts s'incrementarà 47 vegades), més beneficis...\nWebsite Translator Script identifica de forma intel ligent i es tradueix frases i oracions dins del seu codi font de la pàgina web. Tot el contingut del text per al seu lloc web serà traduïda com hipervincles pàgines i els títols d'imatge. El disseny del lloc web original es conserva a les pàgines traduïdes.\nVols veure-ho en acció ara? Anem a començar per l'elecció d'idiomes al peu d'aquesta pàgina.\nÉs fàcil d'utilitzar?\nÉs molt fàcil d'integrar al seu lloc web. Vostè només necessita uns minuts per configuració i integrar. Pot ser utilitzat per tots els scripts PHP o pàgines html com ara: Wordpress, Joomla, Drupal, ArcadeTradeScript, GameSiteScript...\nVostè pot sol licitar el nostre personal l'experiència que l'instal per a vostè amb un preu raonable, ràpid i fiable. Vostè rebrà un any d'actualitzacions gratuïtes i un gran suport quan es va convertir en els nostres clients. Més informació\nPer què és Website Translator Script la millor opció?\nUna altra eines de traducció\nTraduir entre 38 llengües\nDonar suport URL SEO friendly\nL'augment dels índexs pàgina per als motors de cerca\nTraducció de paraules clau meta descripció i meta\nRàpida del sistema d'emmagatzematge en memòria cau\nLa gestió de frases traduïdes\nEspecificació de no traduir les paraules, les àrees\nPublicitat, drets d'autor o el marc de la línia\nNOMÉS $ 55\nLlicència de per vida.\nNo hi ha línia de drets d'autor.\nUn any d'actualitzacions gratuïtes.\nDe suport premium.\nVeure tots els idiomes de suport\nEn l'actualitat, Website Translator Script està donant suport a la traducció a 38 idiomes, compatibles amb Bing Translation API.\n© 2012 - 2018 per Website Translator Script


Balaguer presenta el programa d'actes de la Festa Major 2019\nEl tret de sortida oficial a les festes del Sant Crist es farà el dia 8 de novembre amb el pregó de Festa Major que anirà a càrrec del vulcanòleg, nascut a Balaguer, Joan Martí Molist\nL’Ajuntament de Balaguer ha presentat aquest dilluns el programa de la Festa Major 2019, que enguany concentrarà les activitats en tres dies.\nEl tret de sortida oficial a les festes del Sant Crist es farà el dia 8 de novembre amb el pregó de Festa Major que anirà a càrrec del vulcanòleg, nascut a Balaguer, Joan Martí Molist.\nEl dia del Sant Crist, el 9 de novembre, aquest any s’escau en dissabte, de manera que s’ha traslladat el mercat setmanal a divendres coincidint amb l’ofrena floral on hi participen tots els escolars que tindrà, la plaça comtes d’Urgell com a punt de sortida.\nDissabte es farà la tradicional missa del Sant del Sant Crist i una ballada de gegants que culminarà amb un vermut popular, tal i com s’ha fet en les darreres edicions de Festa Major.\nPel que fa a la programació musical, aquest any, a diferència d’anteriors edicions, el pavelló d’Inpacsa serà l’escenari de tots els concerts que conformen el calendari de la Festa Major que s’iniciarà el dia 2 de novembre amb el concert de Love of Lesbian. Divendres dia 8, Doctor Prats seran els protagonistes de la Nit Jove acompanyats del grup local Rehenes i discjòqueis i el dissabte 9, serà el torn de l’Orquestra Mondragon.\nEls balls aniran a càrrec de l’orquestra Metropol i la Maravella i el programa es completarà amb activitats i actuacions per a tots els gustos com l’espectacle del Mag Lari dirigit al públic familiar que tindrà lloc al Teatre Municipal.\nLa Festa Major clourà el diumenge amb el tradicional Castell de Focs.


plaestanydigital.cat | Banyoles Televisió - CE Banyoles i Palamós CF signen taules en el derbi i mantenen una dinàmica irregular (1-1)\nCE Banyoles i Palamós CF signen taules en el derbi i mantenen una dinàmica irregular (1-1)\nBanyoles i Palamós no van poder passar de l’empat a un en el derbi gironí del grup 1 de Primera Catalana disputat aquest diumenge a la tarda a l’estadi Miquel Coromina i Moretó. Un resultat que no es bo per cap dels dos equips, que segueixen en una dinàmica molt irregular de resultats.\nPer als locals, que a casa ja acumulen tres empats en els últims cinc partits, aquest era el seu primer partit de l’any després que la setmana passada l’aparició de casos positius de COVID obligués a suspendre el partit al camp de la Muntanyesa. Ja recuperats els efectius, el conjunt del Pla de l’Estany esperava recuperar la seva millor versió i deixar enrere una mala ratxa que l’havia portat a perdre els dos darrers partits de lliga i a guanyar només un dels últims cinc compromisos. El Palamós arribava al derbi en una situació similar: empat la setmana passada contra el Llèfia i només quatre punts sumats dels últims 18 en joc.\nUns i altres necessitaven, doncs, sumar els tres punts de forma imperiosa, especialment per no allunyar-se més de la part alta de la classificació quan encara queda una volta per jugar. Va començar el Banyoles, que va dur la iniciativa durant el primers 25 minuts. Paradoxalment, qui es va avançar va ser el conjunt palamosí que va aprofitar un servei de córner per situar el 0 a 1 gràcies a una rematada de David Cano. El gol va fer molt mal als del Pla de l’Estany, que van quedar tocats i van ser superats pel rival en el que quedava de primer temps. Li va anar bé el descans a l’equip de Kiku Parcerisas, que va sortir molt més entonat a la represa. Tant és així, que de seguida va empatar amb una canonada de Ferru que va entrar per l’escaire. El gol va animar el Banyoles, que va ser molt superior durant 25 minuts, gaudint d’ocasions per culminar la remuntada. Novament la falta d’encert va condemnar els blaus que en els darrers minuts van haver de donar el punt per bo.\nNo hi ha canvis al capdavant de la classificació d’aquest grup 1 de Primera Catalana després de les derrotes dels dos primers classificats. El Bescanó segueix com a líder amb 27 punts per davant de l’Escala i el Mollet, que en tenen 26. El Banyoles cau fins la vuitena plaça amb 18 punts però encara té pendent el partit al camp de la Muntanyesa, que el podria fer escalar posicions. En la propera jornada, primera de la segona volta, els de Kiku Parcerisas rebran el Llefià aquest proper diumenge a 2/4 de 5.


Drets Humans | sindicadegreuges | Terrassa | Masia Freix\nDrets Humans / Commemoracions\nEls dies internacionals són dates que commemoren realitats o reivindicacions socials que tenen a veure amb els Drets Humans. La ciutat de Terrassa, que ha demostrat al llarg dels anys el seu compromís amb els drets bàsics, se suma a la celebració d'aquestes diades amb l'organització de diferents activitats per tal de reconèixer i visibilitzar aquestes lluites.\nEl 20 de novembre de 1989, les Nacions Unides van aprovar la Convenció sobre els Drets de la Infància. Es tracta d'un document molt important perquè recull els drets civils, polítics, econòmics, socials i culturals dels nens i les nenes. Aquest reconeixement dels infants com un subjecte de ple dret va suposar un gran pas en favor d'un món més just i habitable. Per això, cada 20 de novembre es commemora el Dia Universal dels Drets de la Infància. Per celebrar-ho el Servei de Ciutadania ofereix l'activitat educativa "Quins drets tinc?"\nEnguany (2020) la situació no permet als/les alumnes de 2n de Batxillerat Artístic de L'INS Torre del Palau (creadors i intèrprets) poder fer un espectacle en viu al Teatre Principal com en els darrers 6 anys, per això us presentem un curtmetratge o espectacle virtual:\nEl 10 de desembre de 1948, les Nacions Unides van aprovar la Declaració dels Drets Humans. En aquest document històric es detalla en 30 articles els drets fonamentals civils, culturals, econòmics, polítics i socials que han de garantir la dignitat i el benestar de tots els homes i dones. Per això, cada 10 de desembre se celebra el Dia dels Drets Humans per recordar que els drets bàsics de totes les persones és l'ideal a què aspiren totes les nacions i pobles del món. Per celebrar-ho, el Servei de Ciutadania organitza l'acte de commemoració dels Drets Humans en curs.\nConsulteu els actes commemoratius\nManifest, 20 de febrer de 2020\nLa celebració de les jornades internacionals ens dona l'oportunitat de conscienciar sobre qüestions relacionades amb temes d'interès, com ara els drets humans, el desenvolupament sostenible o la salut.\nAl mateix temps, pretenen cridar l'atenció dels mitjans de comunicació per assenyalar al públic que hi ha un problema no resolt. L'objectiu és doble: d'una banda, perquè els governs prenguin acció, i d'altra banda que els ciutadans coneguin millor el problema i demanin als seus representants que actuïn.\nEl concepte de justícia social emergeix al mig de la segona revolució industrial al segle XIX. Els principis de la justícia social apareixen davant del que s'anomena la classe obrera davant l'explotació de la mateixa per part de la burgesia, els problemes dels quals es coneixen com a “qüestió social”.\nDesprés de la primera Guerra Mundial, el 1919, es va crear l'Organització Internacional del Treball (OIT), que incorpora la noció de justícia social en la seva constitució, com a fonament indispensable de la Pau Universal.\nÉs per això que la justícia social va de la mà de la desigualtat social que agredeix les condicions dels més necessitats. La justícia social es refereix generalment a la iniquitat política i a la desigualtat social i econòmica.\nEn el vessant econòmic, la manca d'oportunitats de treball donen lloc a grups socials pobres i rics, i l'augment d'impostos accentuen la desigualtat, ja que de vegades els que tenen menys ingressos paguen més impostos que els rics, que els conté permanentment a la pobresa o a la misèria. La corrupció i l'evasió fiscal també contribueixen a l'augment d'aquest fenomen.\nEn general, la justícia social implica la creació i compliment de lleis que li permetin treballar en defensa dels drets socials.\nEncara que el sentit de la justícia social avui varia, es poden identificar com a mínim tres elements comuns en les teories contemporànies en aquest sentit:\n1.- El deure de l'Estat de distribuir uns mitjans vitals mínims (com els drets econòmics, socials i culturals, per exemple),\n2.- La protecció de la dignitat humana i\n3.- L'acció afirmativa per promoure la igualtat d'oportunitats.\nEls agents del canvi social són aquelles persones activistes capaces de donar una veu clara que agrupa els pensaments de molts. En aquest sentit, qualsevol persona pot ser agent de canvi social.\nEls joves i adolescents poden ser grans agents de canvi: estan familiaritzats amb les noves tecnologies, tenen el poder de motivar-se mútuament, i són capaces de mobilitzar grans grups com els moviments estudiantils a tot el món.\nA l’any 2007, l'Assemblea General de les Nacions Unides va argumentar que "la justícia social és un principi fonamental per a la convivència pacífica i pròspera" i que és "el nucli de la nostra missió global per promoure el desenvolupament i la dignitat humana".\nRecordem les paraules que va dir l'Eleanor Roosevelt (1948), que a dia d’avui són de plena actualitat:\n“En llocs petits, a prop de casa; en llocs tan propers i tan petits que no apareixen en cap mapa. (...) Si aquests drets no signifiquen res en aquests llocs, no signifiquen res en cap altre lloc. Sense l'acció ciutadana coordinada per defensar-les en el nostre entorn, la nostra voluntat de progrés a la resta del món serà en va.”\nTerrassa, 20 de febrer de 2020.\nManifest, 10 de desembre de 2019\nEl passat mes de setembre, el Parlament de Catalunya va atorgar a Òscar Camps de Proactiva Open Arms i a la Carola Rackete del Sea Watch, la medalla d'honor del Parlament per les seves respectives tasques en defensa dels Drets Humans. Tant l'Òscar com la Carola van manifestar que no els agradava rebre aquesta distinció... "per salvar vides humanes en la nostra Mediterrània". Salvar vides humanes és un deure de tot esser humà.\nUn altre exemple: els joves activistes de tot el món, cada divendres, des de fa uns mesos, fan manifestacions en defensa del Medi Ambient Mundial, un Dret Humà Emergent. Aquí, hi juguen un paper molt important les xarxes socials… Benvingudes al segle XXI.\nFa pocs dies, s'ha fet pública la valoració jurídica per part de la International Trial Watch (ITW), observadors internacionals i nacionals de la Sentència condemnatòria d'autoritats i líders socials catalans (STS 459/2019) , amb el posicionament de moltes entitats defensores dels Drets Humans i denuncien la violació de Drets Humans, especificats en la Constitució (articles 10 i 96) i la fallida de principis penals i processals... arribant a la conclusió que aquesta sentència vulnera Drets fonamentals compresos en el Conveni Europeu dels Drets Humans (articles: 5, dret a la llibertat; 9, llibertat de pensament; 11, dret a la reunió pacífica... entre altres, que afecten tota la població en el seu conjunt.\nLa història dels Drets Humans demostra que la millor defensa dels drets són els sentiments, les conviccions i les accions de multitud de persones que exigeixen respostes d'acord amb el sentit intern de la indignació que senten davant la injustícia. Una persona és conscient del significat dels Drets Humans quan aquests han estat violats.\nEl Preàmbul de la Declaració Universal dels Drets Humans de 1948 diu: “Considerant que el desconeixement i el menyspreu dels Drets Humans han originat actes de barbàrie que han ultratjat la consciència de la humanitat”. I l'article 29, 1 diu: “Tota persona té deures envers la comunitat, ja que només en aquesta li és possible el lliure i ple desenvolupament de la seva personalitat”.\nLa nota fonamental per donar resposta als grans problemes existents, en la nostra societat occidental, resideix en el respecte dels Drets de les Persones: Drets recollits en la Declaració dels Drets Humans de 1948 i en la Declaració Universal dels Drets de l'Infant de 1989, entre altres Declaracions.\nPer tant, com a ciutadans i ciutadanes del planeta Terra hem d'actuar en defensa dels Drets Humans, és el nostre deure envers les persones i comunitats que han sofert la vulneració dels seus Drets.\nTerrassa, 10 de desembre de 2019\nCarta Europea de Salvaguarda\ndels Drets Humans a la Ciutat\nL'Ajuntament de Terrassa es va adherir a l'any 2000 a la Carta Europea de Salvaguarda dels Drets Humans a la Ciutat, que proclama les llibertats públiques i els drets fonamentals reconeguts als habitants dels pobles i ciutats.\nTambé recull els compromisos dels ajuntaments per aconseguir que a les ciutats es respectin aquests drets.\nComissió Ciutadana de Seguiment i Impuls\nde la Carta Europea de Salvaguarda dels Drets Humans\na la Ciutat de Terrassa\nA la Carta Europea de Salvaguarda dels Drets Humans a la Ciutat (a partir d'ara CESDHC) s'estableixen diversos mecanismes per garantir els Drets Humans de proximitat, com per exemple la creació d'una comissió ciutadana que pugui vetllar per avaluar l'aplicació de la Carta.\nL'any 2016 el Servei de Ciutadania va establir un marc de col·laboració amb la plataforma d'entitats cíviques anomenada "Espai per la Defensa dels Drets Humans i Socials de Terrassa", per a què aquesta plataforma fos la Comissió Ciutadana de Seguiment i Impuls de la Carta Europea de Salvaguarda dels Drets Humans a la Ciutat de Terrassa. Aquesta Comissió té com a objectius facilitar l'exercici dels drets inclosos a la Carta i sotmetre al control de la població l'estat de la seva concreció.\nFederació d'Associacions de Veïns de Terrassa (FAVT)\nAssociació de Veïns Font de l'Espardenyera\nAssociació de Veïns de Les Carbonelles\nAssociació de Veïns de La Cogullada\nAssociació de Veïns de Can Palet\nObservatori dels Drets Socials de Terrassa (ODS)\nXarxa de Solidaritat Popular (XSP)\nComunidad Musulmana de Terrassa (CMT)\nAsociación Cultural Musulmana de Terrassa (ACM)\nAssociació Espai Democràtic Intercultural (AEDI)\nAsociación de Inmigrantes Sin Fronteras (AISF)\nIl·lustre Col·legi d'Advocats de Terrassa (ICATER)\nEl Grup local d'Amnistia Internacional (AI ) i l'Institut de Drets Humans de Catalunya (IDHC) participen com a organitzacions observadores.\nEl 15 de desembre de 2016 es va celebrar a la Masia Freixa de Terrassa l'acte de constitució de la Comissió Ciutadana de Seguiment i Impuls de la Carta Europea de Salvaguarda dels Drets Humans a la Ciutat. En aquest acte van intervenir Meritxell Lluís, Regidora de Ciutadania, Qualitat Democràtica, Usos del Temps, Capacitats Diverses i Accessibilitat, Joan Tamayo, en representació de la plataforma cívica "Espai per a la Defensa dels Drets Humans i Socials de Terrassa", i per últim David Bondia, president de l'Institut dels Drets Humans de Catalunya, que va pronunciar una conferència sobre els Drets Humans a la Ciutat.\nConstitució de la Comissió Ciutadana sobre la Carta Europea dels Drets Humans a la Ciutat:\nAmb motiu de l'acte de constitució de la Comisió Ciutadana de Seguiment i Impuls, celebrat el 15 de desembre a la Masia Freixa, el David Bondia, president de l'Institut dels Drets Humans de Catalunya va pronunciar a Terrassa una conferència sobre els Drets Humans a la Ciutat:


Candidatures Alternatives del Vallès: Crònica del Ple d'abril de la Diputació de Barcelona\nCrònica del Ple d'abril de la Diputació de Barcelona\nAprovada per unanimitat la moció de la CUP Poble Actiu per unes festes lliures de violències sexistes\nEns abstenim a la Memòria de la Gestió Corporativa de l’any 2016. Respon a un pressupost no aprovat per nosaltres. Qüestionem què fa la Diputació a partir d’aquestes memòries quan s’estan desestimant un munt de recursos a programes estructurals (habitatge, mediambient, comerç, etc).\nEns abstenim a la rectificació de l’Inventari General de la Corporació.\nRespecte a l’assumpció de delegacions per part de l’Organisme de Recaptació i Gestió Tributària (ORGT) manifestem la discriminació de les seves treballadores envers la resta de treballadores de la Diputació.\nVotem contràriament a la Declaració de Tarragona “Per un turisme sostenible i compartit” en tant reprodueix factors de gentrificació presents a Barcelona.\nPlantegem la necessitat de reconsiderar la presència de la Diputació a diferents organismes (consorcis, fundacions, etc).\nS’aprova unànimement la moció del grup CUP Poble Actiu per a la creació d’un protocol contra les agressions sexistes als grans esdeveniments d’oci o festius.\nLa moció completa la podeu llegir aquí.\nVotem favorablement a la moció de suport a la tasca dels municipis en la prevenció i en la gestió dels residus municipals.\nSubscrivim la moció per a la transformació de l’Impost sobre l’Increment del Valor dels Terrenys de Naturalesa Urbana (IIVTNU), també conegut com a plusvàlua, atesos els casos en que aquest increment no s’ha produït.\nQüestionem la desestimació de determinats programes de comerç a 32 ajuntaments.\nPreguntem què pensa fer el govern amb la situació de les treballadores de la neteja que no cobren des del mes de febrer.\nPreguntem pels canvis al servei d’extinció d’incendis sense negociació.\nPreguntem per les Comissions de Serveis del personal laboral de la Diputació.\nPreguntem sobre les Comissions de Servei pel personal laboral de la Diputació.


La FP Dual es renova per recuperar el rol de l’aprenent a l’empresa - Cambra Reus\nLa FP Dual es renova per recuperar el rol de l’aprenent a l’empresa\nEstic en:Pàgina inicial|Notes de Premsa, Noticies|La FP Dual es renova per recuperar el rol de l’aprenent a l’empresa\nLa Cambra de Comerç de Reus apropa a les empreses a nova normativa de la FP Dual, que amplia les hores de treball en empresa fins al miler i flexibilitza els convenis perquè la relació laboral amb l’alumnat sigui completa. El mes de març és el millor moment per sol·licitar perfils que puguin incorporar-se ja a les empreses al mes de juny. Durant la jornada informativa per empreses, celebrada de manera telemàtica, s’ha posat de manifest la importància del canvis realitzats en el sistema per enfortir el vincle entre l’alumnat i el teixit empresarial.\nUna trentena d’empreses han participat en la jornada de difusió de l’FP Dual organitzada per la Cambra de Comerç de Reus i l’Institut Baix Camp. La Jornada ha servit per mostrar les novetats en la normativa de la FP Dual, que permetrà que les empreses puguin acollir l’alumne de pràctiques pràcticament un curs sencer. En aquest sentit, el procés de selecció dels alumnes funciona com un procés de reclutament extern i les empreses poden veure els currículums, fer entrevistes i triar el perfil que creuen que pot adaptar-se millor a la vacant. Un procés que es fa sempre amb l’assessorament del centre educatiu.\nUna dels grans canvis implementats al sistema és l’increment de les hores de pràctiques fins al miler, amb un període de prova inicial de cent hores en fase d’adaptació. Això permet comptar amb l’alumne durant un curs sencer en l’horari que marqui l’empresa i en jornada completa quan no hi hagi activitat lectiva. Un cop superat el període de prova, l’alumnat rebrà una beca salari que correspon entre el 50% i el 70% del salari mínim interprofessional, depenent del tram de la formació i de si es tracta d’un alumne de grau mig o superior. L’empresa haurà de donar d’alta a l’alumne a la Seguretat Social com a becari, un tràmit que li suposa la bonificació del 100% de les quotes. Aquest nou sistema busca incrementar la corresponsabilitat en la formació e l’alumne entre el centre educatiu i l’empresa.\nEl President de la Cambra de Comerç de Reus, Jordi Just, ha destacat “el compromís de la Corporació amb la FP Dual” i la importància de “recuperar la figura històrica de l’aprenent tant vinculada al nostre teixit empresarial”.\nPer la seva banda, el Director de l’Institut Baix Camp, Josep Lluís Queralt, ha ressaltat que cal que “l’alumnat adquireixi competències acadèmiques i professionals i la Dual ofereix tots aquests beneficis per la formació i el món empresarial”. Per aquest motiu, segons Queralt, “la col·laboració amb la Cambra és un puntal, necessitem estar amatents al que necessita el teixit empresarial de les nostres comarques”.\nLes empreses participants a la jornada virtual han pogut també resoldre els seus dubtes directament amb el professor de FP Dual, Pedro Caro i amb Blanca Cabré, docent de l’INS Baix Camp i vocal de la Cambra de Reus. Cabré ha posat èmfasi en els bons resultats aconseguits fins ara a través d’aquest tipus de formació. “L’experiència és molt positiva perquè les empreses tenen un any per veure com funciona aquella persona, formar-la i tenir el feedback de la seva formació”, ha afegit.\nAmb aquesta jornada, la Cambra de Comerç de Reus ha pogut fer arribar de manera àgil i directa informació pràctica a les empreses sobre el procés de sol·licitud d’alumnes. Des de l’INS Baix Camp remarquen que el mes de març és el millor moment per sol·licitar els diferents perfils als centres formatius per tal de poder incorporar ja alumnes a l’empresa durant el mes de juny.\nEn la mateixa línia, la Corporació està treballant en l’organització de la tercera edició de la fira FP DUAL, que se celebrarà de manera virtual el proper 4 de maig de 10 a 14h. La Fira permetrà recórrer els estands de les empreses i instituts participants, així com conèixer a fons l’oferta de FP Dual. A més els assistents podran participar d’un cicle de conferències sobre aspectes d’interès d’aquesta formació.\nVISUALITZAR JORNADA AQUÍ:\nNdP-FP Dual en col·laboració amb l'IES Baix Camp\n1 fitxer(s) 42.95 KB\nBy Cambra de Comerç de Reus|2021-03-24T16:34:57+01:00març 24th, 2021|Notes de Premsa, Noticies|0 Comentaris


L’ocupació hotelera torna a superar el 70% just abans del concert de David Guetta - Altaveu el diari digital d'Andorra\nL’ocupació hotelera torna a superar el 70% just abans del concert de David Guetta\nLes dades, tant en els dies laborables com dissabte i diumenge, van pujar vuit punts en comparació a la setmana anterior i l’actuació del DJ francès fa pensar que en pocs dies encara seran millors\n27/07/2021 (10:29 CET)\nL’ocupació hotelera va experimentar la setmana passada una important pujada, tant pel que fa als dies laborables com entre divendres i diumenge. En aquest segon cas, es va situar per sobre del 70%. I això malgrat que, entre altres coses, no hi va haver concert de l’Andorra Mountain Music. El sector es mostra especialment optimista de cara a la setmana actual, sobretot confiant en l’efecte que tingui el darrer concert del festival, del DJ francès David Guetta.\nAixí es desprèn de les dades que ha fet públiques la Unió Hotelera. En comparació a la setmana anterior, les dades van ser molt positives. Així, de dilluns a divendres, l’ocupació es va situar en un 56,61%, gairebé vuit punts per sobre. Pel que fa a dissabte i diumenge, encara va ser més alta: un 70,74%, també vuit punts més amb els mateixos establiments oberts, 56.\nEs tracta de la segona millor dada del juliol i la tercera de tot l’estiu. Des de la Unió Hotelera es recorda que “a finals de juliol i les primeres setmanes d’agost s’acostuma a notar l’inici de les vacances de molts dels nostres visitants”. I, per això, de cara al futur més immediat hi ha optimisme.\n“Esperem que segueixi així”, s’indica des de la patronal que, a més, destaca un fet que els fa concebre importants esperances: el concert de David Guetta que servirà per tanca la primera edició completa del Mountain Music a Soldeu. “Esperem que sigui un molt bon cap de setmana”, afirmen.


A. Zaragosa Lodging House Palawan Filipines - Ofertes d'hotels amb els MILLORS DESCOMPTES EN LÍNIA\nBrgy. New Agutaya, San Vicente, Palawan, Filipines - Veure al mapa\nBarri San Vicente San Vicente\nIdeal tant per a la diversió com per al relax, A. Zaragosa Lodging House es troba a la zona de San Vicente de la ciutat de Palawan. A 3 km de l'emoció de la ciutat, aquest hotel de 1-estrelles gaudeix d'una excelent situació i permet accès a les millors atraccions de la ciutat. Amb les atraccions principals de la ciutat com Little Baguio Falls, San Vicente Airport, Long Beach a prop, els visitants de l'hotel estaran encantats amb la seva localització.\nA. Zaragosa Lodging House ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix visites turístiques, servei de bugaderia, zona de fumadors.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com jardí. Amb una localització ideal i amb comoditats imbatibles, A. Zaragosa Lodging House no troba competidors en cap categoria.\nTots els tipus de viatgers (16) Parelles (9) Viatgers en solitari (4) Grups (3)


Caminada i Dinar de Nadal | Club Excursionista Arítjol\nDv, 05/12/2014 - 17:32 — pepe\nConcentració: 8,00 hores.\nLloc: Pavelló d'Esports de La Selva del Camp.\nCal portar: Roba i calçat adient, beguda i esmorzar.\nDinar: A les 14,00 hores al restaurant El Balcó del Priorat de la vila de La Morera de Montsant. El preu del dinar és de 15,00 euros. Per inscriure's al dinar caldrà fer l'ingrés en el següent compte del Banc de Sabadell, posant-hi com a concepte el vostre nom complert i DINAR DE NADAL: ES67 0081 5482 63 0001045215\nInscripcions i informació: A info@aritjol.org i al 626 67 80 25 (Pepe) Per els que vingueu al Dinar de Nadal el termini per apuntar-se finalitza el dimecres 17 de desembre. Si no més veniu a la Caminada el termini és fins el dia 20 de desembre, dissabte.\nNota: Per aquesta caminada cal estar en possessió de la llicència federativa. Qui no en tingui el Club li tramitarà la corresponent llicència temporal al preu de 5,00 euros.\nEl Club es reserva el dret de modificar i fins i tot anular l'activitat senderista per causes de meteorologia adversa.


Una paret més: Converses sobre macrourbanisme\nFa un temps que el ritme de Roger Cremades s’ha accelerat. Acaba de publicar el llibre Macrourbanisme i agressions al paisatge mediterrani. El medi ambient i la societat valenciana. Però això és la última part de la història: Cremades s’ha especialitzat en l’estudi del paisatge i el territori. Durant anys, ha donat suport a associacions de veïns, és un reconegut ecologista a la Safor i col·labora puntualment en diversos mitjans i revistes comarcals. Per a la tardor ha anunciat una gira de presentacions del seu llibre per diverses ciutats i pobles valencians; ja hi ha cua d’espera.\nSegons ens explica el seu autor, “el llibre va dirigit a qualsevol persona no especialitzada, és un llibre de divulgació, una obra que condensa els principals problemes mediambientals de la nostra realitat, i les seues conseqüències, de les quals la majoria de la gent no té notícia”.\nPrimer que res, li preguntem per allò que hem vingut anomenant macrourbanisme. “És l’urbanisme pensat per obtenir beneficis i fet a gran escala, sense preocupar-se per cap altre condicionant. Se li afigen atractius per augmentar el preu de venda, com els camps de golf”; i, ràpidament, apunta, “els immobles, normalment, van destinats al mercat immobiliari especulatiu”.\nLes conseqüències de tot això ja són visibles: la més perillosa, el creixement de la ciutat difusa –que Cremades explica al seu llibre-, que observem veient com van unint-se les diferents superfícies urbanes. Però n’hi moltes d’altres: “falta de previsió de serveis educatius i sanitaris, impacte ambiental i als recursos històrics i culturals annexos, malbaratament d’aigua, desconnexió amb el paisatge exterior...”. La llista és llarga i hi ha motius per oposar-s’hi. Roger ens apunta dues tipologies mal planificades: “els centres comercials traspassen les funcions dels espais públics a espais privats, cada dia és més difícil fer vida social i no anar de tendes a la vegada. En segon lloc, les urbanitzacions disperses causen el col·lapse de les zones urbanes amb la seua dependència funcional d’altres espais, sense el cotxe no s’hi pot satisfer cap necessitat”. A més, aquest creixement, puntualitza, “suposa la fi de la ciutat com a centre de convivència i de relacions socials”.\nLa tasca ecologista a la comarca.\nLa funció dels grups ecologistes a la comarca és important: “la sensibilitat mediambiental els confereix una responsabilitat molt gran al si d’aquesta societat. En primer lloc perquè informen la població d’allò que succeeix i de les conseqüències que tenen les decisions dels polítics”. I les dificultats a què han de fer front no són poques; hi ha informació que s’oculta i punts de vista que no interessen, que se silencien.\nPerò també podem fer un passeig per la Safor: a Gandia tothom està expectant per veure què passa amb el projecte Gandia 2025: “allí veurem si de veritat es té en compte el medi ambient, o si a l’Ajuntament de Gandia tan sols en parla com a cortesia per a no ésser censurats pels ecologistes”, ens confessa Cremades.\n“A la Safor”, ens diu, irònicament, “no ens podem queixar, ara mateix els temes que més ens preocupen són el futur de platja de l’Ahuir, les noves carreteres per anar a l’Orxa, l’aterrament de marjals a Tavernes, el transvasament del Xúquer -que passa per Simat-, l’alta tensió, el desdoblaments d’infraestructures paral·leles a l’AP7, la legalització d’urbanitzacions il·legals a nombrosos pobles -com la Font d’en Carròs-, el creixement desorbitat d’Almiserà i Barx, la manca d’un transport públic eficaç en les rutes que van des de la capital de la comarca a Vilallonga i a la Vall del Vernissa...”.\nQuan li comentem que hi ha al llibre temes que ens deixen amb la mel a la boca, Cremades ens respon que “s’aporta la informació necessària per a documentar el tema sense que puguen quedar esquerdes en el discurs. Fins i tot hi ha un annex estadístic per si hi ha algú amb set d’informació. Respecte al mode de tractar la informació, es el més planer possible”. I afegeix: “Pense que si algú té ganes de més després de llegir un llibre tan crític i alhora veraç amb la realitat que ens envolta és que m’ha sortit bé la criatura”.\nUna mirada positiva.\nLa situació econòmica actual no passa desapercebuda en la conversa. “Ha acabat un boom urbanístic de tants, en vorem altres, tan aviat com passe aquesta etapa de recessió i segurament de canvi de model energètic. També sembla que serà notori el que succeirà a València quan hi arribe l’AVE i es puga estar a Madrid en 1 hora. Pareix que el fenomen tindrà conseqüències ací també. Hi haurà altres booms, malauradament hi ha gent que en viu, d’aquestos booms. Si fins i tot en èpoques de bonança econòmica es construïra en quantitats raonables, després les caigudes de l’economia no serien tan fortes”. A pesar que els temes de la conversa donen per a un soterrar, Roger és una persona optimista: “tot i aquesta munió d’agressions al paisatge i problemes mediambientals ”, conclou, “no em cansaré de dir que encara estem a temps, que podem ser un referent en quant a paisatge i qualitat ambiental. Una de les nostres metes és conscienciejar a la població dels problemes que patix. Jo pense que en el conjunt de la Safor, de cara a l’urbanisme de camps de golf, això s’ha aconseguit, no?”.\n(Podeu llegir l’entrevista completa a www.infosafor.com)\nEtiquetes de comentaris: infosafor, medi ambient, safor\nXè Jordi! :) quina foto més terrible! mira si en trobes cap on faça cara de persona, jajaja que surto desenfocat! Salutacions i enhorabona per la feina\nEns veiem dissabte al mondúver!\n16 de juliol de 2008 a les 7:21\nHi ha Cutarock a Llocnou! No podré anar aquest any.\nPasseu-ho bé, ja ens ho contareu.\n16 de juliol de 2008 a les 20:31